Diari Oficial de la Generalitat Valenciana


Sumari del DOGV 7133, del 17-10-2013 (2013/9849)

RESOLUCIÓ de 8 d'octubre de 2013, de la Direcció General de Formació Professional i Ensenyances de Règim Especial, per la qual s'adjudiquen els Premis Extraordinaris d'ensenyances artístiques professionals d'Arts Plàstiques i Disseny, convocats per Orde 60/2013, de 12 de juny, corresponents al curs 2011-2012.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7133

Data del DOGV
:   17-10-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/9849


Data del document
:   08-10-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * distinció honorífica

RESOLUCIÓ de 8 d'octubre de 2013, de la Direcció General de Formació Professional i Ensenyances de Règim Especial, per la qual s'adjudiquen els Premis Extraordinaris d'ensenyances artístiques professionals d'Arts Plàstiques i Disseny, convocats per Orde 60/2013, de 12 de juny, corresponents al curs 2011-2012. [2013/9849]  
L'Orde 60/2013, de 12 de juny, de la Conselleria d'Educació, Cultura i Esport (DOCV 18.06.2013), ha convocat per a la Comunitat Valenciana els Premis Extraordinaris d'ensenyances artístiques professionals d'Arts Plàstiques i Disseny, per als estudiants que han finalitzat els seus estudis en el curs 2011-2012.  
L'orde esmentada establix en l'article 7 que la comissió de selecció elevarà la proposta d'adjudicació dels premis i l'acta de qualificacions finals de tots els estudiants presentats a l'òrgan instructor, qui a la vista de l'expedient i de l'informe formularà la proposta de resolució d'adjudicació dels premis extraordinaris de finalització d'estudis d'ensenyances artístiques professionals d'Arts Plàstiques i Disseny de grau mitjà i superior, perquè el director general de Formació Professional i Ensenyances de Règim Especial resolga.  
Vista la proposta formulada per l'òrgan instructor a què es referix l'article 7 de l'Orde 60/2013, de 12 de juny, i en virtut de les facultats que em concedix la mateixa orde, resolc:  
  
Primer  
Declarar deserts els Premis Extraordinaris d'ensenyances artístiques professionals d'Arts Plàstiques i Disseny per als estudiants que han finalitzat els seus estudis de grau mitjà en el curs 2011-2012, segons s'indica en l'annex I d'aquesta resolució.  
  
Segon  
Adjudicar els Premis Extraordinaris d'ensenyances artístiques professionals d'Arts Plàstiques i Disseny per als estudiants que han finalitzat els seus estudis de grau superior en el curs 2011-2012, relacionats en l'annex II d'aquesta resolució.  
  
Tercer  
Els estudiants premiats rebran un diploma acreditatiu i els serà anotada aquesta distinció en el seu expedient acadèmic pel secretari del centre on figuren aquests.  
Addicionalment, la conselleria competent en matèria d'educació promourà que l'alumnat premiat durant cada convocatòria puga realitzar una exposició conjunta amb els projectes desenrotllats en el mòdul d'Obra Final o de Projecte Integrat, i sense perjuí d'altres beneficis que es pogueren establir.   
  
Quart  
L'entrega de diplomes a l'alumnat es realitzarà en un acte públic, la data i lloc del qual es comunicarà oportunament a les persones interessades.  
  
DISPOSICIONS FINALS  
  
Primera  
La present resolució produirà efectes l'endemà de la seua publicació en el Diari Oficial de la Comunitat Valenciana.  
  
Segona  
Contra la present resolució, que no esgota la via administrativa, es podrà interposar recurs d'alçada davant de la secretària autonòmica d'Educació i Formació en el termini d'un mes a comptar de l'endemà de la seua publicació en el Diari Oficial de la Comunitat Valenciana, de conformitat amb l'article 114 i 115 de la Llei 30/1992, redacció donada per la Llei 4/1999, de Règim Jurídic de les Administracions Públiques i del Procediment Administratiu Comú.  
  
Valencia, 8 de octubre de 2013.- El director general de Formación Profesional y Enseñanzas de Régimen Especial: Gonzalo Alabau Zabal.